શરદ પવારના નિકટતમ સાથી અને NCPના સેકન્ડ ચીફ ગણાતા પ્રફુલ પટેલ હવે BJPમાં જઈ રહ્યા હોવાની ચર્ચા તેમના મતવિસ્તાર ગોંદિયા-ભંડારા અને રાજ્યભરનાં પૉલિટિકલ સર્કલ્સમાં ચાલી રહી છે. જોકે હાલમાં કેન્દ્રના હેવી ઇન્ડસ્ટ્રીઝ મિનિસ્ટર આ વખતે પણ લોકસભાની ચૂંટણી તો ગોંદિયાથી NCPના ઉમેદવાર તરીકે જ લડ્યા છે અને પરિણામ જાહેર થયા બાદ જીતીને કેન્દ્રમાં નવી સરકારમાં મિનિસ્ટર બનશે તો તેમના મતવિસ્તારના સંસદસભ્ય કેન્દ્રમાં મિનિસ્ટર તો રહેશે જ એવો દાવો થઈ રહ્યો છે. જોકે આ બાબતે કોઈ નક્કર માહિતી નથી છતાં રાજકીય વર્તુળોમાં પ્રફુલ પટેલ BJPમાં જઈ રહ્યાની જોરદાર ચર્ચા છે.